Årsmelding og Regnskap 2021

for Oslo KrF

# Oppsummering av arbeidsåret ved fylkesleder Jan-Erik Fjukstad Hansen

Fylkesstyrets arbeid i 2021 ble dominert av to saker; valgkamp til Stortingsvalget, og ekstraordinært ledervalg. Det første var vi forberedt på, det andre måtte vi bare forholde oss til. Fylkesstyrets oppgave var i stor grad å legge til rette for og støtte opp under valgkamparbeidet. Uttalelse om abort og om Ullevål sykehus som fylkesstyret jobbet frem, var en del av dette arbeidet. Fylkesstyret la også til rette for valgkamp-kickoff for å avlaste valgkampkomiteen. Vi fulgte opp årsmøtets signal om at vi måtte bruke de økonomiske ressurser vi kunne på valgkamp. At det ikke ble et større underskudd skyldes at det i liten grad ble aktuelt med frikjøp til valgkamp. Fylkesstyret avslo ikke noen valgkamptiltak av økonomiske grunner. Valgkamprapporten følger som vedlegg til årsmeldingen.

I april var flere i fylkesstyret med på KrFs digitale landsmøte. Oslo KrF markerte seg med en rekke forslag og var aktive i debatten. Partileders avgang etter valget skapte en ny situasjon også for Oslo KrF. Spørsmål om tidsplan, høringsrunder på kandidater og intern prosess for å forberede Oslo KrFs innstilling til leder, nestleder og mulig sentralstyremedlem krevde mye engasjement etter valget. Når vi kom frem til det ekstraordinære landsmøtet var brikkene falt på plass, og vi kunne raskt og effektivt velge Olaug Bollestad til ny leder.

Oslo KrF hadde et medlemsmøte og representantskap 12.oktober. Debatten og engasjementet der viste tydelig at Oslo KrF ikke gir opp, men ønsker å styrke og fornye partiets politikk. Fylkesstyret er bredt sammensatt, for å representere en bredde i det fellesskapet som er Oslo KrF. Det er en viktig arena for å kunne drøfte partiets standpunkter og fungere som et politisk verksted. Vi skulle gjerne gjort mer av det i 2021, men de andre oppgavene tok mye av tiden vår. Årsmeldingen viser noe av bredden av det engasjementet som har vært. Det er mange som kunne fått en takk! Det er allikevel riktig å fremheve lokallagslederne som tar ansvar for dette viktige leddet i arbeidet. En spesiell takk til Ellen Johanne Weidahl for innsatsen som fylkessekretær frem til 1.desember. Til slutt, en stor takk fra meg til resten av fylkesstyret for det gode arbeidsfellesskapet vi har hatt dette året.

Jan-Erik Fjukstad Hansen

Fylkesleder Oslo KrF

## Arbeidet i fylkesstyret

### Fylkesstyret besto av pr 31.12.2021

|  |  |
| --- | --- |
| Fylkesleder | Jan-Erik Fjukstad Hansen |
| 1. nestleder  | Mathias Slettholm |
| 2. nestleder  | Elise Haugland |
| Fylkesstyremedlem  | Ragnhild Aadland Høen |
| Fylkesstyremedlem | Bente J. Groven-Syversen |
| Fylkesstyremedlem | Karoline Grosås Nordbø |
| Fylkesstyremedlem | Lilly Kristin Langnes |
| Fylkesstyremedlem | Robert Wright |
| Leder av fylkestingsgruppen | Espen Andreas Hasle |
| Leder av Oslo KrFU | Ingvild Husby Halderaker, Marcus Werner Eriksen (vara) |
| Leder av Oslo KrF Kvinner | Mona Enstad, Ann Kathrine Skjørshammer (vara) |
| Seniorrådets representant | Morten Syversen |
| Fylkesstyre 1. vara | Emma Løvaas Akyeampong |
| Fylkesstyre 2. vara | Anne Martine Havnen Tønnessen |

Fylkessekretær Ellen Johanne Weydahl har vært sekretær for fylkesstyret.

### Oppsummering av fylkesstyremøtene

Fylkesstyret har møtt 10 ganger og behandlet 73 saker.

* 19.01.2021. (Digitalt) Forberedelser til årsmøtet med behandling av budsjett, årsmelding og årsregnskap. Behandling av programkomiteens forslag til nytt program – fordeling av ansvar.
* 09.02.2021. (Digitalt) Behandling av programkomiteens forslag til nytt program 2021-25
* 16.03.2021. (Digitalt) Nytt fylkesstyre med runde for å bli litt kjent. Valgkamp 2021. Godkjenning av nye lokallagslover. Saker fra bystyret:
	+ Tøyen-saken: familien som ble kastet ut av kommunal bolig. KrF tydelig stemme i debatten i etterkant. Halal-bolig-konsept.
	+ Kunstverk krevd fjernet av tyrkisk UD: vedtak i bystyret om å ikke fjerne kunstverket. Ønsker ikke å sensurere kunst.
	+ NLA-saken: KrF tok opp saken i spørretimen.
* 20.04.2021. (Digitalt) *Uttalelse fra Oslo KrF om sykehus i Oslo*
* 18.05.2021. (Digitalt) Godkjenning av nye lokallagslover (Østensjø og Sentrum)

*Uttalelse fra Oslo KrF om abortloven*

* 10.08.2021 (Digitalt) Valgkamp
* 21.09.2021 (Landskontoret) Oppsummering etter stortingsvalget
* 28.09.2021 Ekstra fylkesstyremøte i forbindelse med prosessen rundt ledervalget
* 19.10.2021 (Landskontoret) Høring ny leder, arbeidet fremover for organisering og inkludering
* 23.11.2021 (Landskontoret) Vedtak om opprettelse av arbeidsgrupper for politikkutvikling

##

## Fylkesstyrets arbeidsutvalg

Arbeidsutvalget (AU) har bestått av følgende i 2021:

|  |  |
| --- | --- |
| Fylkesleder | Jan-Erik Fjukstad Hansen |
| 1. nestleder  | Mathias Slettholm |
| 2. nestleder  | Elise Haugland  |
| Leder av Oslo KrFU | Ingvild Husby Halderaker |
| Leder av Oslo KrF Kvinner | Mona Enstad |

Fylkessekretær Ellen Johanne Weydahl har vært sekretær for AU.

AU hadde 9 møter og behandlet 58 saker.

# Møteplan for 2021

|  |
| --- |
| **Tidspunkt                              Møte/aktivitet** |
| **Januar**  |
| 1.  | Ny delegatberegning   |
| 5.  | Arbeidsutvalget  |
| 7.  | Lokallagsledermøte   |
| 12.  | RS/medlemsmøte   |
| **19.**  | **Fylkesstyremøte** |
| 25.  | Valgkampkomitemøte   |
| 26.  | Arbeidsutvalget  |
| **Februar**  |
| **9.**  | **Fylkesstyremøte** |
| **15.**  | Valgkampkomitemøte  |
| 16.    | Fylkesårsmøte  |
| VINTERFERIE   |
| **Mars**  |
| 2.  | Arbeidsutvalget  |
| 11.  | Lokallagsledermøte  |
| **16.**  | **Fylkesstyremøte** |
| 16.   | Delegasjonsmøte   |
| 17.   | Skoleringssamling   |
| 22.   | Valgkampkomitémøte  |
| 23.  | Listekandidater   |
| 23.  | Skoleringssamling   |
| PÅSKE  |
| **April**  |   |
| 13.  | Arbeidsutvalget  |
| **20.**  | **Fylkesstyremøte** |
| 27.  | RS/Skoleringssamling   |
| 29.04-02.05   | KrFylkesstyremøte landsmøte   |
| **Mai**  |
| 10.  | Lokallagsledermøte  |
| 11.  | Arbeidsutvalget  |
| **18.**  | **Fylkesstyremøte** |
| 25.  | RS/Skoleringssamling   |
| **Juni**  |
| 5.   | Juniaksjon   |
| 8.  | Arbeidsutvalget  |
| **15.**  | **Fylkesstyremøte** |
|   | Sommerfest/valgkamp-kick-off   |
| **Arbeidsutvalgetgust** |
|   | Arbeidsutvalget  |
| **10.**  | **Fylkesstyremøte** |
| **24.**  | **Arbeidsutvalget** |
|   | Ulike valgkamp-arrangementer mm   |
| **September**  |
| 13.  | VALGDAG   |
| 14.  | Arbeidsutvalget  |
| 21.  | Fylkesstyremøte  |
| **Oktober**  |
| **5.**  | **Fylkesstyremøte** |
| 12.  |  Medlemsmøte (RS) |
| 19.  | Arbeidsutvalget  |
| **November**  |
| **2.**  | **Fylkesstyremøte** |
| 9.  | Medlemsmøte (RS) |
| 16.  | Arbeidsutvalget  |
| **30.**  | **Fylkesstyremøte** |
| **Desember**  |
| 7.  | Juleavslutning   |

# Oslo KrFs komiteer og arbeidsgrupper

## Valg- og nominasjonskomiteen

Valgkomiteen 2021 har bestått av:

* Eilev Hegstad (leder)
* Liv Aas Frank
* Morten Syversen
* Caroline Hol
* Espen Andreas Hasle
* Ingvild Halderaker (KrFU)
* Mona Enstad (KrF Kvinner)
* Ingvild Ofte Arntsen (vara)
* Sigmund Vefring (vara)

## Delegater til ordinært landsmøte i april/ mai

1. Jan-Erik Fjukstad Hansen
2. Mathias Slettholm
3. Elise Haugland
4. Espen Andreas Hasle
5. Rode Hegstad
6. Ann Kathrine Skjørshammer, KrF Kvinner
7. Ingvild Halderaker, KrFU

Vara:

1. Morten Syversen, KrF Senior (vara)
2. Øystein Sivertsen Sørvig (vara)
3. Emma Løvaas Akyeampong (vara)
4. Karoline Grosås Nordbø (vara)
5. Ragnhild Aadland Høen (vara)
6. Lilly Kristin Langnes (vara)

## Delegater til ekstraordinært landsmøte 13. November

1. Jan-Erik Fjukstad Hansen
2. Mathias Slettholm
3. Elise Haugland
4. Espen Andreas Hasle
5. Ingvild Husby Halderaker
6. Ann Kathrine Skjørshammer
7. Rode Hegstad

Vara:

1. Morten Syversen
2. Karoline Grosås Nordbø
3. Emma Løvaas Akyeampong
4. Ragnhild Aadland Høen
5. Lilly Kristine Langnes
6. Lasse Heimdal

## Revisorer

* Gunnar Rein Olsen
* Magne Storebø
* Vara: Gyro Sølvsberg

# Konferanser og samlinger i regi av Oslo KrF

## Oversikt over kurs

* 17. mars: KrFs klima og miljøpolitikk (Zoom)
* 23. mars: KrFs utviklingspolitikk (Zoom)
* 27. april: KrFs barne- og familiepolitikk (Zoom)
* 25. mai: KrFs eldrepolitikk (Zoom)

## Fylkesårsmøte

Fylkesårsmøte i Oslo KrF ble avholdt digitalt på Zoom tirsdag 16. februar kl. 18-21. Bente Groven-Syversen og Sigmund Vefring ledet møtet, og Elise Haugland og Ellen J. Weydahl skrev referatet.

# Oversikt over hvor oslo KrF har vært representert i regi av KrF sentralt

KRFS SENTRALSTYRE

Bystyrerepresentant Espen Andreas Hasle er valgt som 4.vara til sentralstyret

KRFS LANDSSTYRE

Fylkesleder Jan-Erik Fjukstad Hansen har deltatt i landsstyrets møter.

LANDSMØTE

Ordinært landsmøte ble avholdt digitalt. Delegasjonen deltok aktivt i debatten og hadde en rekke endringsforslag oppe til votering, og fikk gjennomslag for noen av sakene.

KRFS LANDSKONFERANSE 13.-14. NOVEMBER

KrF avhold landskonferanse på Thon Hotel Arena i Lillestrøm. Konferanse hadde blant annet tema knyttet til styrke, ikke styre familien, eldrepolitikk, hvordan bygge et sterkt KrF-lag frem mot 2025, livsvern fremover og utviklingspolitikkens kraft.

# Stortingsvalget

Oslo KrF gikk til valg på denne stortingslisten:

1. Espen Andreas Hasle (47) Nordstrand
2. Rode Hegstad (27) Søndre Nordstrand
3. Emma Løvaas Akyeampong (24) Stovner
4. Mathias Slettholm (31) Gamle Oslo
5. Ingvild Husby Halderaker (18) Alna
6. Lasse Heimdal (58) Nordstrand
7. Ragnhild Aadland Høen (44) Frogner
8. Lars Rise (65) Langesund
9. Karoline Grosås Nordbø (35) Ullern
10. Erik Lunde (41) Kristiansand
11. Caroline Hol (42) Gamle Oslo
12. Mikael Abdelnoor (76) Frogner
13. Maria Ho (59) Gamle Oslo
14. Magnus Killingland (22) Ullern
15. May Grimdalen (79) Stovner
16. Morten Magelssen (42) Nordre Aker
17. Marte W. Goksøyr (38) St. Hanshaugen
18. Robert Wright (66) Stovner
19. Martine Tønnessen (32) Gamle Oslo
20. Morten Syversen (75) Vestre Aker
21. Mari Holm (61) Søndre Nordstrand
22. Øystein Siverten Sørvig (33) Sagene
23. Elise Haugland (47) Bjerke
24. Victor Calvert (61) Stovner
25. Elisabeth Løland (36) Østensjø
26. Hans Olav Syversen (53) Søndre Nordstrand

## Resultat

Kristelig Folkeparti fikk 6 922 stemmer, som utgjorde 1,8% av stemmene. Dette var en nedgang på 0,3 pp fra sist stortingsvalg, men en fremgang på 0,1 pp fra valget i 2019.

Se ellers egen evaluering av valgkampen vedlagt årsmeldingen.

## Budsjett og regnskap for valgkampen i Oslo KrF 2021

|  |  |  |  |
| --- | --- | --- | --- |
|  |  |  |  |
| **Inntekter**  |   | Budsjett | Regnskap  |
|   |   |   |   |
| Fundraising |   | 100 000 | 20 000 |
| Støtte fra KrF  |   |   | 25 000 |
| Andre inntekter/opp-sparte midler  |   | 430 000 | 430 000 |
| **SUM**  |  | **530 000** | **475 000** |
|   |   |   |   |
| **Utgifter**  |   |   |   |
|   |   |   |   |
| Annonser  |   |   |   |
|   | Nordre Aker Budstikke  |   | 10 000 |
|   | Bussreklame  |   | 31 650 |
|   | Menighetsblader  |   | 25 700 |
|   | Mediebyrå inkl. Facebook, instagram og googlre ads  |   | 158 315 |
|   |   |   |   |
| Brosjyrer  |   |   |   |
|   | Trykkekostnader  |   | 29 350 |
|   |   |   |   |
| Arrangementer  |   |   |   |
|   | Valgvake  |   | 13 000 |
|   | Valgkamp-kickoff  |   | 3785 |
|   | Andre arrangementer  |   | 11 170 |
|   |   |   |   |
| Valgkampboden Karl Johan  |   |   |   |
|   | Standutstyr og profilartikler  |   | 43 440 |
|   | Annet utstyr  |   | 13 706 |
|   | Frakt og lagerleie  |   | 19 000 |
| Sykkelstand  |   |   |   |
|   | Sveletakke  |   | 5950 |
|   | Utsyr  |   | 28 650 |
|   |   |   |   |
|   |   |   |   |
|   |   |   |   |
| Materiale til lokallagene  |   |   |   |
|   | Standutstyr og profilartikler  |   | 6939,5 |
|   | Postkort og frimerker  |   | 1422 |
|   |   |   |   |
| Reiseutgifter  | Toppkandidater og valgkampmedarbeider  |   | 10 738 |
|   |   |   |   |
| Lønn valgkamp-medarbeider\*  |   |   | 7598 |
|   |   |   |   |
|   |   |   |   |
| Utstyr til innholds-produksjon |   |   |   |
|   | Leie av utstyr  |   | 18 401 |
|   | Mikrofoner  |   | 2718 |
| Postkort og frimerker  |   |   | 1456 |
|   |   |   |   |
| Gaver til frivillige  |   |   | 5997 |
|   |   |   |   |
| SMS-utsendelse  |   |   | 2574,7 |
| **SUM**  |  |  | **451 560** |
|  |  |  |  |
|  |  |  |  |
| \*Landskontoret lønnet 8 fulle uker  |  |  |

Fylkesstyret tok sikte på et betydelig underskudd.  Det ble noe mindre enn budsjettert, på grunn av mindre behov for frikjøp. For øvrig hadde vi god dialog med valgkampkomiteen om at det var tilgjengelige midler til rådighet.

# Fylkessekretariatet

Fylkessekretær Ellen Johanne Weydahl har hatt ansvaret for fylkessekretariatet, med støtte fra regnskapsfører i KrF sentralt.

# Sosiale medier og nettside

Oslo KrF har publisert en del artikler i forbindelse med valgkampen. Facebook brukes mye for å kommunisere både internt og eksternt. Vi har en egen gruppe for lokallagsledere hvor vi legger ut informasjon og påminnelser som er viktige for dem. I tillegg har vi en gruppe for alle som ønsker å være aktive i Oslo KrF og oppdatert på hva som skjer. Gruppa har i dag 144 medlemmer. Dette er en viktig arena for å mobilisere medlemmene våre i forkant av arrangementer og aktuelle kampanjer i sosiale medier, og ikke minst i valgkampen.

Oslo KrF har også en Facebook-side til ekstern kommunikasjon. Siden er i dag fulgt av 1216 personer. Dette er en liten oppgang fra 2019 (1039 følgere) og 2020 (1134 følgere).

# Oslo KrFs medlemsutvikling

31.12.2021 var det registrert 703 medlemmer i Oslo KrF, en nedgang på 10 medlemmer fra året før. Involvering av gamle og nye medlemmer blir viktig fremover. Fylkesstyret opprettet på slutten av året fem utvalg som skal jobbe med politikkutvikling utover våren 2022, og Oslo KrF går nå inn i en periode med ønske om rekruttering av nye medlemmer fra nye miljøer for å utvikle politikk på nye områder.

Medlemstallene de siste årene har vært:

2011: 1184
2012: 1139
2013: 1082
2014: 1071
2015: 1055
2016: 973
2017: 945
2018: 1081
2019: 758
2020: 713
**2021: 703**

# Regnskap 2021 for oslo KrF

|  |  |  |
| --- | --- | --- |
| Regnskapskonto | 2021 | 2020 |
| Periode | Budsjett | Avvik | Periode | Endring |
| **Driftsresultat** |
|  |
|    **Driftsinntekter** |   |  |
|       **Salgsinntekter** |   |  |
|          3000 Statsstøtte | 319755 | 309847 | 9908 | 309847 | 9908 |  |
|          3010 Tilskudd fra Oslo Kommune | 46267 | 44000 | 2267 | 44422 | 1845 |  |
|          3200 Kontingent | 171750 | 180000 | -8250 | 190550 | -18800 |  |
|          3210 Solidaritetsstøtte | 100000 | 100000 |   | 90000 | 10000 |  |
|       **Salgsinntekter** | **637772** | **633847** | **3925** | **634819** | **2953** |  |
|       **Annen driftsinntekt** |   |  |
|          3300 Økonomiaksjon | 16153 | 15000 | 1153 | 37160 | -21007 |  |
|          3310 Valgkampstøtte | 42310 | 10000 | 32310 | 3800 | 38510 |  |
|          3320 Gaver | 24932 | 100000 | -75068 | 16651 | 8281 |  |
|          3510 Deltakeravgift andre konferanser |   | 10000 | -10000 |   |   |  |
|          3600 Andre inntekter | 308 |   | 308 | 4387 | -4079 |  |
|       **Annen driftsinntekt** | **83702** | **135000** | **-51298** | **61998** | **21704** |  |
|    **Driftsinntekter** | **721475** | **768847** | **-47372** | **696817** | **24658** |  |
|    **Driftskostnader** |   |  |
|       **Lønnskostnad** |   |  |
|          5000 Lønn | 243438 | 250000 | -6562 | 192691 | 50747 |  |
|          5100 Bredbånd godtgjørelse ansatte | 4400 | 3000 | 1400 | 3400 | 1000 |  |
|          5110 Pensjonskostnader |   |   |   | 21876 | -21876 |  |
|          5400 Arbeidsgiveravgift | 34321 | 30000 | 4321 | 26345 | 7976 |  |
|          5500 Administrasjonssekretær |   | 30000 | -30000 | 12500 | -12500 |  |
|       **Lønnskostnad** | **282159** | **313000** | **-30841** | **256812** | **25347** |  |
|       **Annen driftskostnad** |   |  |
|          6100 Valgkamp | 131401 | 350000 | -218599 | 28000 | 103401 |  |
|          6120 Valgkamp markedsføring | 318321 | 180000 | 138321 | 15640 | 302681 |  |
|          6200 KrF Kvinner | 6000 | 6000 |   | 6000 |   |  |
|          6210 KrFU | 4000 | 4000 |   | 4000 |   |  |
|          6220 Seniorutvalg | 1000 | 4000 | -3000 | 1317 | -317 |  |
|          6300 Landsmøte | 3640 | 30000 | -26360 |   | 3640 |  |
|          6310 Sentrale kurs/konferanser | 3100 | 15000 | -11900 | 12100 | -9000 |  |
|          6400 Lokale arrangement/fester/konferanser | 729 | 20000 | -19271 | 26378 | -25649 |  |
|          6420 RS & Fylkesårsmøte | 14402 | 1000 | 13402 | 24170 | -9768 |  |
|          6440 Nominasjonsmøte |   |   |   | 333 | -333 |  |
|          6450 Fylkesstyret/AU | 3029 | 15000 | -11971 | 7731 | -4702 |  |
|          6460 Andre møter/komiteer | 9166 | 10000 | -834 | 2645 | 6522 |  |
|          7000 Husleie RS og husleie |   | 15000 | -15000 | 7400 | -7400 |  |
|          7020 Data/IKT | 10493 |   | 10493 |   | 10493 |  |
|          7100 Telefon-/bredbåndsabonnement | 3233 | 4000 | -767 | 4360 | -1126 |  |
|          7110 Porto | 552 | 5000 | -4448 | 6005 | -5453 |  |
|          7140 Kontorutstyr / lisenser | 11356 | 5000 | 6356 |   | 11356 |  |
|          7150 Kopiering/papirkjøp, inkl.leie | 2316 | 3000 | -684 | 453 | 1863 |  |
|          7160 Regnskapstjenester | 32000 |   | 32000 | 23997 | 8003 |  |
|          7200 Gaver/blomster | 2119 | 3000 | -881 | 4357 | -2238 |  |
|          7400 Tap på fordringer |   |   |   | 27809 | -27809 |  |
|          7410 Kontingent æresmedlemmer | 800 | 800 |   | 800 |   |  |
|          7500 Gebyr | 2224 | 4000 | -1776 | 2806 | -582 |  |
|          7600 Diverse kostnader |   | 3000 | -3000 | 2345 | -2345 |  |
|          7999 Sletting av ubetydelig saldo | -1 |   | -1 |   | -1 |  |
|       **Annen driftskostnad** | **559880** | **677800** | **-117920** | **208644** | **351237** |  |
|    **Driftskostnader** | **842040** | **990800** | **-148760** | **465456** | **376584** |  |
| **Driftsresultat** | **-120565** | **-221953** | **101388** | **231362** | **-351927** |  |
| **Finansinntekter og finanskostnader** |  |
|  |
|    **Finansinntekter** |   |  |
|       **Inntekt på investering i datterselskap og tilknyttet selskap** |   |  |
|          8000 Renteinntekter | 6 |   | 6 | 234 | -228 |  |
|       **Inntekt på investering i datterselskap og tilknyttet selskap** | **6** |  | **6** | **234** | **-228** |  |
|    **Finansinntekter** | **6** |  | **6** | **234** | **-228** |  |
| **Netto finansresultat** | **6** |  | **6** | **234** | **-228** |  |
| **Ordinært resultat før skattekostnad** | **-120559** | **-221953** | **101394** | **231596** | **-352155** |  |
| **Ordinært resultat** | **-120559** | **-221953** | **101394** | **231596** | **-352155** |  |
| **Årsresultat** | **-120559** | **-221953** | **101394** | **231596** | **-352155** |  |

**Revisors kommentarer:**

Vi har revidert regnskapet for Oslo KrF for 2021 som viser et underskudd på kr 120 559,-, og har ikke funnet feil eller mangler. Vi har hatt elektronisk tilgang til regnskapet og hatt samtale med regnskapsfører. Regnskapet er ført i henhold til god regnskapsskikk og etter kravene som stilles i Partiloven vedrørende kontering av inntekter og utgifter.

Magne Storebø og Gunnar R. Olsen

# Årsmelding for oslo KrFs bystyregruppe

Årsmeldingen for Oslo KrFs bystyregruppe kommer senere.

# Årsmelding for oslo KrF Kvinner

***Årsmøtet 2021 ble arrangert 8.mars.***

Før oppstart av årsmøtet, arrangerte Oslo KrF Kvinner sammen med Viken KrF kvinner digitalt 8.mars arrangement.

«Fokus på kvinnelivet» var temaet for arrangementet.

Kvinner som velgere – kvinner situasjon i dagens samfunn – hva er kvinner opptatt av -kvinner i politikken. Innlegg fra 2.nestleder i KrF Ingelin Noresjø, leder i Viken KrF Kvinner Kari Anne Karlsen og nestleder i Oslo KrF Kvinne Ann Kathrine Skjørshammer.

Målet med arrangementet var inspirasjon til arbeid med kvinnepolitikk og valgkampen 2021.

Følgende saker ble behandlet i årsmøte:

· Årsmeldingen 2020

· Regnskap 2020

· Valg til fylkesstyret, valgkomite og representanter til Oslo KrFs representantskap

· Foreløpig aktivitetsplan 2021.

***Fylkesstyret i Oslo KrF Kvinner 2021 har bestått av:***

Leder Mona Enstad, Nestleder Ann Kathrine Skjørshammer

Styremedlemmer: Gyro Sølvsberg, Bente Groven Syversen, Caroline Hol, Aud Kvalbein.

1.varamedlem Benedikte Tollefsen-Minos, 2.varamedlem: Elise Haugland

***Representasjon og deltagelse fra Oslo KrF Kvinner 2021 i Oslo KrF:***

*Representasjon og deltagelse i Oslo KrF*

Fylkesstyret og AU: Mona Enstad har representert Oslo KrF Kvinner (Ann Kathrine Skjørshammer, vara) Bente Groven-Syversen er medlem av fylkesstyret

Representantskapet: Mona Enstad, Ann Kathrine Skjørshammer, Caroline Hol, og Gyro Sølvsberg har representert Oslo KrF Kvinner

Valgkomiteen: Mona Enstad har representert Oslo KrF Kvinner (Ann Kathrine Skjørshammer, vara)

Bystyregruppen: Caroline Hol representert Oslo KrF Kvinner (Mona Enstad, vara.)

Nominasjonskomiteen: Mona Enstad har representert Oslo KrF Kvinner (Ann Kathrine Skjørshammer, vara)

Landsmøtedelegasjon: Ann Kathrine Skjørshammer / Caroline Hol

Oslo KrF kvinner har deltatt i alle representantskapsmøtene, årsmøtet og ekstraordinært årsmøte i Oslo KrF i 2021.

*Representasjon i KrF Kvinner.*

Medlemmer av SS: 1.nestleder Bente Groven Syversen og 2.nestleder Mona Enstad

Delegater til KrFs Landsmøte: Bente Groven Syversen og Mona Enstad

Delegater til KrFs Ekstraordinært landsmøte: Bente Groven Syversen, Mona Enstad, Ann Kathrine Skjørshammer, Lilly Langnes og Caroline Hol.

***Fylkesstyrets arbeid i 2021:***

Fylkesstyret har avholdt 6 styremøter i 2021. 5 av møtene ble arrangert digitalt og et møte per mail. Det ble behandlet 15 saker.

Oslo KrF Kvinner har sendt inn forslag til programendringer i KrFs program.

Oslo KrF Kvinner har sendt inn forslag til Oslo KrF og KrF Kvinner sentralt til ledervalg på KrFs ekstraordinære årsmøte.

Til KrFs årsmøte sendt vi inn en uttalelse med overskriften: «Barnets beste må respekteres også i utlendingssaker.» Denne ble vedtatt av årsmøte.

Oslo KrF kvinner har informert medlemmene i Oslo KrF om sine aktiviteter gjennom nyhetsbrevet til Oslo KrF og mail direkte til kvinnene i Oslo KrF.

***Valgkampen 2021:***

Oslo KrF Kvinner fulgte opp leserbrevaksjonen fra KrF Kvinner knyttet til valgkampen 2021. Fire leserbrev ble sendt til Oslo KrFs hjemmesiden, KrFs Facebookside og Oslo KrFs medlemmer.

Oslo KrF Kvinner arrangerte 25.august temamøte på Litteraturhuset: «Vårt besværlige underliv! Skal kroniske smerter styre livet?»

Generalsekretær i NKS Grete Herlofsen, overlege Anne Lise Helgesen, Vulvaklinikken og Endometrioseforeningen ved Ane U. Løvereid og Elin Ludvigsen hadde innlegg.

2.kandidat på Oslo KrFs stortingsliste Rode Hegstad hadde valgkampinnlegg.

Oslo KrF Kvinner hadde ansvar for Oslo KrFs stand på Karl Johan 26.august, 2.september og 9.september fra kl.14 – 18. Servering av vafler – gir god stemning. Mange stoppet opp og stilte spørsmål. Mange skoleelver kom for å få svar til skoleoppgaver.

KrF Kvinner brosjyre ble delt ut i tillegg til materiell fra KrF.

***Tverrpolitisk markering av Kvinnedagen 2021***

Representanter fra Oslo KrF Kvinner deltok 2.mars i markering av Kvinnedagen 2021på Facebook. Statsminister Erna Solberg åpnet arrangementet.

Tema var: Hjertesykdom hos kvinner og Vold i nære relasjoner.

Sentrale representanter for KrF Kvinner, Høyre kvinnene, Venstre kvinnene og FrP deltok.

***Kvinnepolitisk forum 17. april.***

Kvinnepolitisk forum ble arrangert av KrF Kvinner digitalt med 53 deltagere. Fra Oslo KrF Kvinner deltok det 10 kvinner. Fokus for arrangementet var Valgkampen 2021.

Forumet startet med faglige innlegg om Kvinnehjerte helse (prof. Eva Gerdts) og Pårørende omsorg (Anita Vatland og prof. Bodil Vatland Hansen). Deretter ble det fokus på Valgkampen 2021 med innlegg fra KrFs Landskontor ved blant annet generalsekretær Geir Morten Nilsen.

***Kvinnekonferansen 16.oktober***

Kvinnehelse og Kvinner og kjønn var tema for konferansen som ble arranger av KrF Kvinner. Bente Tømmerdal, fylkesleder I Trøndelag KrF Kvinner hadde innlegg om Endometriose . Marianne Brattgjerd, nestleder I Trøndelag KrF Kvinner hadde innlegg om kjønnsidetitetsideologi I skole og samfunn. Spennende fagpersoner hadde også innlegg om begge temaene.

2.nestleder Ingelin Noresjø takket for deltagelse i valgkampen og inspirerte til ny innsats. Leder av KrF Kvinner, Mariam Rapp avsluttet med å informere om KrF Kvinners planer for 2022.

***Vold mot Kvinner - åpent møte 9.november***

Oslo KrF Kvinner planla 9. november å arrangere et fysisk møte med vold mot kvinner som tema i tilknytning til FNs internasjonale kampanje. Psykologspesialist Per Isdal fra Alternativ til vold skulle ha innlegg med fokus på menn og deres rolle når det gjelder voldsutøvelse, årsaker behandling.

Dessverre måtte vi avlyse arrangementet for andre gang på grunn av smittevern tiltak. Arrangementet var opprinnelig planlagt til november 2020.

Oslo 28.02.22.

På vegne av Oslo KrF kvinners fylkesstyre

Mona Enstad

leder av Oslo KrF kvinner

# Årsmelding for oslo KrFU

**Kommentar fra Fylkesleder, Ingvild Halderaker**

2021 var et år preget med mye aktivitet, både digital og fysisk. Tiden frem til sommeren ble brukt mye på zoom pga. pandemi og nedstenging. Som fylkesleder ble det fort totre digitale møter i uken, dette var krevende og det var nok mange engasjerte som følte på det samme. Jeg er stolt over at Oslo KrFU klarte å holde motivasjonen og humøret oppe på vårhalvåret. Medlemstilbudet var fortsatt der, og vi arrangerte flere vellykkede møter på zoom.

Jeg fikk være en del av Oslo KrF sin delegasjon til KrF sitt landsmøte på zoom i april/mai. Her fikk vi gjennomslag for både samtykkelov og tegnspråk inn i norskfaget. Dette viser virkelig hvor viktig det er å engasjere seg, og hvor mye det kan ha å bety. Vi har endret KrF sin politikk, og det betyr noe.

Å skulle arrangere og planlegge skolevalgkampen var en prøvelse. Det var mye som skulle gå opp, og kapasiteten var sprengt. Likevel var vi til stede på mange skoledebatter, frem til skolevalgkampen i Oslo ble avlyst pga. smittesituasjonen. Vi satt i harde debatter og opplevde mye ufint og ugreit, men vi ga oss ikke. Skoledebattene ble erstattet med en stor livestream-debatt som jeg representere oss i. Denne var det 18 000 elever som så på. For første gang på flere år gikk vi ikke ned i antall prosent som stemte på oss i skolevalgkampen i Oslo. Dette er stort, velfortjent og motiverende. Denne skolevalgkampen hadde ikke gått like bra om vi ikke hadde vært et godt team. Vi bygget hverandre opp og støttet hverandre. Vi var også en viktig støtte for Oslo KrF sin valgkamp, og sanket stemmer ditt også.

Høsten 2021 gjorde vi mye spennende, men lite slår turen til Svalbard. Jeg og fylkesleder i Viken, Constance Thuv har lenge dømt om å få til en skikkelig studietur til et kult sted. Så når Constance forslo Svalbard var vi selvfølgelig med. Her ble det skapt mange minner, inntrykk og vi ble enda mer sveiset sammen. Helgen etter var det rett på landsmøte til KrFU. Hele delegasjonen var oppe på talerstolen, og halve delegasjonen ble en del av sentralstyret, Oslo KrFU skaper superhelter.

Etter å ha fått aktivitetsstøtte fra UngOrg kunne vi arrangere masse kule arrangementer denne høsten. Dette tiltrakk både nye og gamle medlemmer. Mot utgangen av året var målet å ikke ha under 100 medlemmer og miste en delegat til landsmøte. Dette klarte vi akkurat, og vi gikk ut av 2021 med 101 medlemmer.

Jeg er utrolig stolt over alt Oslo KrFU har fått til i 2021, og jeg er takknemlig for å ha fått ledet en så engasjert og nydelige gjeng.

**Januar**

Landsstyremøte 8. januar på teams:

Ingvild Halderaker og Marcus Eriksen møter.

Fylkesstyremøte 14. januar på zoom:

* Innspill til KrFs program
* Planlegge valgkamp
* Gjennomgang av sak fra UBM

**Februar**

Ekstraordinært landsstyremøte 2. februar:

Ingvild Halderaker og Marcus Eriksen møter.

Årsmøte Oslo KrF 16. februar på zoom:

Oslo KrFU stilte med fire delegater.

Fylkesstyremøte 17. Februar på zoom:

* Planlegge årsmøte
* Planlegge valgkamp

**Mars**

Årsmøte 18. mars på zoom:

* Valg av nytt fylkesstyre: Fylkesleder: Ingvild Halderaker. 1. Nestleder: Marcus Eriksen. 2. Nestleder: Stephanie Zepeda Solbakken. Fylkesstyremedlemmer: Sigurd Flø Gustad og Lara Attar. 1. Vara: Tamara Attar

Digitalt medlemsmøte med Viken KrFU:

Tema: Hva gjør pandemien med vår psykiske helse?

Landsstyremøte 27. mars på teams:

Ingvild Halderaker og Marcus Eriksen møter.

Fylkesstyremøte 30. mars på zoom:

* Planlegge valgkamp

**April**

Fylkesstyremøte 8. april på zoom:

* Planlegge valgkamp

Fylkesstyremøte 26. april på zoom:

* Landsmøte i KrF
* Planlegge valgkamp

Landsmøte i KrF på zoom 29. april – 2. mai:

Ingvild Halderaker var med i Oslo KrF sin delegasjon.

**Mai**

Medlemsmøte 5. mai på zoom:

Temakveld om klima og miljø og psykisk helse sammen med Emma Løvaas Akyeampong og Geir Jørgen Bekkevold.

Fylkesstyremøte 26. mai på zoom:

* Manifester 2. høringsrunde
* 2. høringsrunde sentrale verv i KrFU
* Økonomi og driftstøtte
* Planlegge valgkamp

**Juni**Sommeravslutning 16. juni:

Kake og sosialt i Slottsparken.

Landsstyremøte 19-20. juni:

Ingvild Halderaker og Marcus Eriksen møter.

**Juli**Sommerferie.

**August**

Landsstyremøte 7-8. august:

Ingvild Halderaker og Marcus Eriksen møter.

Fylkesstyremøte 11. august på zoom:

* Planlegge valkamp

Medlemsmøte 25. august:

Skolevalgkamp kickoff med pizza og sosialt.

Kveldsstand 28. august:

Oslo KrFU sto på kveldsstand på Karl Johan sammen med lokallagsleder for Alna KrF.

**September**

Medlemsmøte 7. september:

Skolevalgkampvake med pizza og sosialt.

Fylkesstyremøte 9. september på zoom:

* Valg av delegater til KrFU sitt landsmøte.

Medlemsmøte med Viken KrFU 24. september:

Sosialt og gøy på fangene på fortet.

Fylkesstyremøte 27. september:

* Evaluering av skolevalgkamp.
* Aktivitetstilskudd fra UngOrg
* Planlegge Svalbardtur

**Oktober**

Tur til Svalbard med Viken KrFU 7-10 oktober:

Fylkesstyret i Oslo og Viken reiste på studietur til Svalbard sammen med deler av KrFU-kontoret.

Delegasjonsmøte 11. oktober:

Delegasjonen til KrFU sitt landsmøte møtes for å gjennomgå A- og B debattene.

Landsmøte i KrFU 15-17. oktober:

Delegasjonen: Ingvild Halderaker, Marcus Eriksen, Stephanie Zepeda Solbakken, Sigurd Flø Gustad, Edvard Kunzendorf og Jørgen Reymert Jensen.

**November**

Fylkesstyremøte 3. november:

* Evaluering av landsmøte
* Tiden fremover

Medlemsmøte 10. november:

Pizza og skriving av leserinnlegg på KrF-Kontoret.

Ekstraordinært landsmøte i KrF:

Ingvild Halderaker var en del av Oslo KrF sin delegasjon.

Medlemsmøte 18. november:

Gokart og pizza på Harald Huysman Karting med støtte frå UngOrg.

Landsstyremøte 20-21. november:

Ingvild Halderaker og Marcus Eriksen møter. Danielle Draumås var med som observatør.

Medlemsmøte 25. november:

Kristendemokratisk kveld med besøk av Eilev Hegstad

**Desember**

Medlemsmøte 5. desember

Julekonsert på Operaen med støtte fra UngOrg.

Juleavslutning med Viken KrFU 7. desember:

God mat og sosialt på KrF-kontoret.

**Oslo KrFU i tillegg blitt representert i:
Fylkesstyret og AU til Oslo KrF**
Ingvild Halderaker har møtt.

**Representantskapet til Oslo KrF**
Ingvild Halderaker, Marcus Eriksen, Stephanie Zepeda Solbakken og Sigurd Flø Gustad har møtt.

**Bystyregruppa til Oslo KrF**
Ingvild Halderaker har møtt.

**UngOrg**Ingvild Husby Halderaker representerer Oslo KrFU i styret.

**Valgkampkomite Oslo KrF**

Ingvild Husby Halderaker har møtt.

**Valgkomite til Oslo KrF**

Marcus Eriksen har møtt fast, Ingvild Halderaker har møtt som vara.

**Ekstra:** Fra april/mai til september jobbet Marcus Eriksen som valgkamprådgiver for KrFU og Ingvild Halderaker som valgkampmedarbeider for Viken KrF.